दरभंगा/पटना. बिहार में रविवार को सीतामढ़ी में एक डॉक्टर के घर पर गोलीबारी हुई। इससे एक दिन पहले दरभंगा में दो इंजीनियरों का मर्डर कर दिया गया। दोनों वारदातों की वजह रंगदारी देने से इनकार करना बताया जा रहा है। विपक्ष ने नीतीश-लालू के गठबंधन की सरकार पर निशाना साधते हुए इसे जंगलराज-2 करार दिया है।
डॉक्टर से मांगी गई थी 5 लाख की रंगदारी, दहशत में फैमिली
-सीतामढ़ी में रहने वाले डॉ. पीपी लोहिया के घर रविवार को बदमाशों ने हमला कर दिया।
- बाइक पर सवार दो हमलावरों ने लोहिया के घर 5 गोलियां चलाईं।
- फायरिंग में कोई घायल नहीं हुआ, लेकिन पूरा परिवार दहशत में है।
- बताया जा रहा है कि लोहिया से 5 लाख रुपए की रंगदारी मांगी गई थी। इसे देने से लोहिया ने इनकार कर दिया था।
- पुलिस मामले की जांच कर रही है। फायरिंग किसने की, यह अभी तक पता नहीं चला है।
इंजीनियर्स मर्डर मामले में 6 अरेस्ट, एसओ सस्पेंड
- शनिवार को कंस्ट्रक्शन का जायजा ले रहे दो इंजीनियरों की गोली मारकर हत्या कर दी गई थी। घटना बहेड़ी के शिवराम चौक की है।
- मामले की जांच एसआईटी कर रही है। बहेड़ी थाने के एसओ रमाशंकर सिंह को सस्पेंड कर दिया गया है।
- पुलिस ने 6 लोगों को अरेस्ट किया है। जिनसे पूछताछ जारी है।
- मारे गए इंजीनियर मुकेश कुमार सिंह (47 साल) बेगूसराय और ब्रजेश कुमार सिंह (35 साल) रोहतास के रहने वाले थे।
- दोनों इंजीनियर स्टेट हाईवे-88 के कंस्ट्रक्शन का काम देख रहे थे।
- मुकेश बीएनसी एंड सीएनसी व रोडिक कंस्ट्रक्शन के प्रोजेक्ट इंजीनियर और ब्रजेश कंसल्टेंट इंजीनियर थे।
किस पर है पुलिस को शक?
- गोली मारने की वजह रंगदारी से इनकार करने को बताया गया है। पुलिस को संतोष झा गिरोह के मेंबर मुकेश पाठक पर शक है।
- आई विटनेस के मुताबिक, क्रिमिनल्स ने मुकेश पाठक जिंदाबाद के नारे लगाए थे।
- मौके से बिहार लिबरेशन पुलिस आर्मी का पर्चा भी बरामद हुआ है।
कौन है संतोष झा?
- 2004 में पटना पुलिस ने संतोष झा को हथियारों के भारी कंसाइनमेंट के साथ गिरफ्तार किया था। उसके बाद दो-तीन साल तक वह जेल में रहा।
- जेल से छूटने के बाद अपनी गैंग बनाई और पूरी तरह रंगदारी के धंधे में उतर गया।
- उसने अपने गिरोह को पीपुल्स लिबरेशन आर्मी का नाम दिया था। बाद में फिर उसने कथित तौर पर परशुराम सेना बना ली थी।
- बाद में गिरोह में लंकेश झा, चिरंजीवी भगत और मुकेश पाठक शामिल हुए।
- संतोष का नेपाल तक नेटवर्क फैला है। पहले वह नेपाल से भी ऑपरेट करता था।
- फिलहाल, संतोष जेल में है। एसटीएफ की टीम ने उसे 2014 में कोलकाता से गिरफ्तार किया था।
- उस पर एक लाख रुपए का इनाम था।
फिलहाल मुकेश चला रहा गैंग
- संतोष के जेल जाने के बाद से गिरोह की कमान मुकेश के हाथों में है।
- 2014 में संतोष के साथ मुकेश को भी पुलिस ने गिरफ्तार किया था, लेकिन जुलाई में वह पुलिस कस्टडी से भाग निकला।
कंस्ट्रक्शन कंपनियां निशाने पर
- संतोष गिरोह के निशाने पर बिहार में काम कर रहीं कंस्ट्रक्शन एजेंसियां रही हैं।
- यह गिरोह सीतामढ़ी, शिवहर, मोतिहारी, बेतिया, गोपालगंज और मुजफ्फरपुर में एजेंसियों को निशाने पर लेता रहा है।
- गिरोह कंस्ट्रक्शन एजेंसी से रंगदारी की मांग करता है। जिसने रंगदारी नहीं दी उसके इम्प्लॉइज पर अटैक हो जाता है।
पुलिस हटाने के 24 घंटे के अंदर घटना
- कंस्ट्रक्शन कंपनी से रंगदारी की मांग के बाद दरभंगा पुलिस ने कंपनी की साइट पर फोर्स तैनात की थी।
- शुक्रवार को फोर्स हटा ली गई और शनिवार को दोनों इंजीनियर को गोली मार दी गई।
- पुलिस का कहना है कि एक समुदाय के प्रदर्शन को देखते हुए फोर्स हटा ली गई थी।
- यह बात भी कही जा रही है कि पुलिस कंपनी के कैंप पर तैनात की गई थी। जबकि घटना कैंप से 10 किमी दूर की है।
प्रोजेक्ट हेड बोले- बगैर सुरक्षा काम मुश्किल
- कंपनी के प्रोजेक्ट हेड देवेश राठौर के मुताबिक पहले कोई घटना नहीं घटी। लेकिन अब बिना सुरक्षा के काम करना मुश्किल है।
- रंगदारों से ओर से धमकी भरे फोन आते रहते हैं।
- पुलिस ने फोर्स दी थी, लेकिन शुक्रवार को हटा ली।
एसआईटी कर रही है जांच
- इंजीनियरों की हत्या मामले की जांच एसआईटी कर रही है।
- एसटीएफ के एसपी शिवदीप लांडे की देखरेख में स्पेशल टीम को भी ऑपरेशन में लगाया गया है।
- डीजीपी पीके ठाकुर के मुताबिक गिरोह की पहचान कर ली गई है। यह बेहद गंभीर मामला है। हम क्रिमिनल्स को पकड़ लेंगे।
आगे की स्लाइड्स में देखें, फोटोज...
hin_Deva hin_Deva awa_Deva awa_Deva hin_Deva hin_Deva hin_Deva bho_Deva hin_Deva hin_Deva hin_Deva bho_Deva hin_Deva kas_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva awa_Deva hin_Deva hin_Deva awa_Deva hin_Deva hin_Deva